சந்திரபூர்

சந்திரபூர் (முன்னர் சந்தா என்று அழைக்கப்பட்டது) இந்தியாவின் மகாராட்டிரம் மாநிலத்தின் சந்திரபூர் மாவட்டத்தில் உள்ள ஒரு நகரம் மற்றும் ஒரு மாநகராட்சி ஆகும். இது சந்திரபூர் மாவட்டத்தின் மாவட்ட தலைமையகம் ஆகும். சந்திரபூர் என்பது 13 ஆம் நூற்றாண்டின் கோண்டு மன்னரான காண்ட்க்யா பல்லால் சா என்பவரால் நிறுவப்பட்ட ஒரு கோட்டை நகரமாகும். இந்த நகரம் ஈராய் மற்றும் சர்பத் நதிகளின் சங்கமத்தில் அமைந்துள்ளது. நகரைச் சுற்றியுள்ள பகுதி நிலக்கரியால் நிறைந்துள்ளதால் சந்திரபூர் "கருப்பு தங்க நகரம்" என்றும் அழைக்கப்படுகிறது.

சொற்பிறப்பியல் 
உள்ளூர் மக்கள் "சந்திரபூர்" என்ற பெயரை ஒரு புராணக்கதைகளுடன்  தொடர்புபடுத்துகிறார்கள். திரேத யுகத்தில் ஜார்பத் அருகே நின்ற "இந்தூப்பூர்" (சந்திரனின் நகரம்) என்பதன் வழித்தோன்றலாக அறிஞர்கள் இந்த பெயரைப் பார்க்கிறார்கள். அருகிலுள்ள நிலக்கரிச் சுரங்கத்திற்குப் பிறகு சந்திரபூருக்கு "கருப்பு தங்க நகரம்" என்று செல்லப்பெயர் சூட்டப்பட்டுள்ளது.

புவியியல் 
சந்திரபூர் மத்திய இந்தியாவில் மகாராஷ்டிரா மாநிலத்தின் கிழக்கு பகுதியில் 19.57 ° வடக்கு அட்சரேகை மற்றும் 79.18 ° கிழக்கு தீர்க்கரேகையில் அமைந்துள்ளது. சந்திரபூர் சராசரி கடல் மட்டத்திலிருந்து 189.90 மீட்டர் உயரத்தில் அமைந்துள்ளது. நகரின் பரப்பளவு சுமார் 70.02 கி.மீ ஆகும்.

சந்திரபூர் நிலக்கரி நிறைந்த நிலப்பரப்பில் அமைந்துள்ளது. சந்திரபூர் ஒரு "புவியியல் அருங்காட்சியகம்" என்று அழைக்கப்படுகிறது. ஏனெனில் ஏராளமான பாறைகள் மற்றும் வணிக ரீதியாக மதிப்புமிக்க தாதுக்கள் மற்றும் புதைபடிவங்கள் உள்ளன. அத்தகைய பாறைகளின் மாதிரிகள் சுரேஷ் சோபேன் ராக் அருங்காட்சியகத்தில் சேகரிக்கப்பட்டுள்ளன.

காலநிலை 
சந்திரபூர் வெப்பமான மற்றும் வறண்ட காலநிலையை கொண்டுள்ளது. திசம்பர் மிகக் குளிரான மாதமாகும். திசம்பரில் குறைந்தபட்ச சராசரி வெப்பநிலை 9 °C ஆகவும், அதிகபட்ச சராசரி வெப்பநிலை 23.2. C ஆகவும் இருக்கும். மே மாதம் வெப்பமான மாதமாகும். மே மாதத்தில் சராசரி அதிகபட்ச வெப்பநிலை 43 °C ஆகவும்,  சராசரி குறைந்தபட்ச வெப்பநிலை 28.2 C ஆகவும் காணப்படும்.

சூன் முதல் செப்டம்பர் வரை பருவமழைக் காலமாகும். சந்திரபூரின் சராசரி ஆண்டு மழை 1249.4 மி.மீ. ஆகும்.

பொருளாதாரம் 
சந்திரபூர் நிலக்கரி சுரங்கத்திற்கான மையமாகும். 2012 ஆம் ஆண்டில் சந்திரபூரைச் சுற்றி 27 நிலக்கரி சுரங்கங்கள் இருந்தன.

சீமேந்து உற்பத்தி, காகித உற்பத்தி மற்றும் இரும்பு உலோக உற்பத்தி ஆகியவை பிற தொழில்களில் அடங்கும்.

மகாராட்டிர மாநில மின் உற்பத்தி   நிறுவனத்திற்கு சொந்தமான 3,340 மெகாவாட் மின் நிலைய வளாகமான சந்திரபூர் சூப்பர் வெப்ப மின் நிலையம் , நகரத்திலிருந்து 6 கிலோமீட்டர் (3.7 மைல்) தூரத்தில் 12,212 ஹெக்டேயர் (122.12 கிமீ 2 ) பரப்பளவில் அமைந்துள்ளது. இது மாநிலத்திற்கு 25 சதவீதத்திற்கும் அதிகமான மின்சாரத்தை வழங்குகிறது.

புள்ளிவிபரங்கள் 
2011 ஆம் ஆண்டு இந்திய மக்கட் தொகை கணக்கெடுப்பின்படி சந்திரபூரின் மக்கட் தொகை 375,000 ஆகும்.

மொழிகள் 
மராத்திய மொழி சந்திரபூரில் பெரும்பான்மையான மக்களால் பேசப்படுகிறது. கோண்டி மொழி உள்ள பெரும்பாலான கோண்டு மக்களால் பேசப்படுகிறது. தெலுங்கு மொழி சந்திரபூரில் வசிக்கும் பல தெலுங்கு மக்களால் பேசப்படுகிறது.

மதங்கள் 
சந்திரபூரில் 71.84% வீதமானோர் இந்துக்கள் ஆவார்கள். 15.64% வீதமானோர் பௌத்தர்களும், 10.07% வீதமானோர் முஸ்லிம்களும், 0.94% வீதமானோர் கிறிஸ்தவர்களும் ஆவார்கள் ; 0.54% வீதமானோர் பேர் சமண மதத்தைப் பின்பற்றுகிறார்கள். 0.44% வீதமானோர் சீக்கியர்கள். 0.47% வீதமானோர் பிற மதங்களைப் பின்பற்றுகிறார்கள். 0.05% வீதமானோர் குறிப்பிட்ட மதத்துடன் அடையாளம் காணப்படவில்லை.

சான்றுகள் 

மகாராட்டிரம்
சந்திரபூர் மாவட்டம்
மகாராட்டிரத்திலுள்ள மாநகரங்கள்
மகாராட்டிர மாநிலத்திலுள்ள ஊர்களும் நகரங்களும்